**22 април - Ден на Земята**

Денят на Земята се отбелязва от 1970 година първо в САЩ, като се включват повече от 20 милиона американци от всички краища на страната. През 1990 г. е обявен за международен празник, а в България се чества от 1993 година.

Чрез мотото на кампанията за Деня на Земята през 2019г. **„В природата нищо не същестува само”** се акцентира върху това,че всички живи същества имат незаменима стойност и роля в живота ни. То насочва вниманието на Света към изчезването на видове диви животни и растения, което все още може да бъде забавено и популацията им може да бъде възстановена.

Идеята, която свързва хората от цял свят на тази дата, е да се обединят в защита на околната среда, и всеки да даде своя принос за по-чиста и здравословна околна среда, за съхраняване на живота на планетата.